30 मई को अपहरण, नैनीताल में 150 फीट गहरी खाई में शव मिला; पैसों के लेन-देन का विवाद
फरीदाबाद सैक्टर 15 से बीते 30 मई से अपहृत नगेंद्र की डेड बॉडी को क्राइम ब्रांच ने उत्तराखंड, नैनीताल से बरामद किया( बता दें कि आरोपी पंकज ने अपने बिजनेस पार्टनर नगेंद्र का सेक्टर 15 से फायरिंग करके अपहरण कर लिया था । इस मामले
हरियाणा के फरीदाबाद शहर से किडनैप किए गए बिजनेसमैन नागेंद्र की हत्या हो गई है। नागेंद्र का शव उत्तराखंड के नैनीताल में थाना तल्ली ताल एरिया से 150 फीट गहरी खाई से बरामद किया गया है। फरीदाबाद क्राइम ब्रांच आरोपी को ट्रेस करते हुए नैनीताल पहुंची और वहां की पुलिस की मदद से सर्च ऑपरेशन चलाकर लाश बरामद की।
मौत के कारणों का अभी पता नहीं लगा
आरोपी मृतक का पार्टनर पंकज है, जिसने 30 मई को सेक्टर-15 से नागेंद्र का अपहरण किया था। नैनीताल में डॉक्टरों के बोर्ड द्वारा नागेंद्र के शव का पोस्टमार्टम किया जाएगा, ताकि मौत के कारणों का पता लगाया जा सके। वहीं नागेंद्र का शव बरामद होने की खबर परिवार तक पहुंच गई है। वहीं आरोपी पंकज की तलाश में छापामारी जारी है।
ड्राइवर की शिकायत पर मामला दर्ज
पुलिस प्रवक्ता सूबे सिंह ने जानकारी देते हुए बताया कि नागेंद्र के ड्राइवर बंसी की शिकायत पर सेंट्रल थाने में आरोपी पंकज के खिलाफ अपहरण करने और अवैध हथियार रखन की धाराओं में केस दर्ज किया गया था, क्योंकि अपहरण के समय ड्राइवर बंसी नागेंद्र के साथ था। फायरिंग करके पंकज को नागेंद्र को किडनैप किया था।
आरोपी के सुराग पुलिस के हाथ लगे
मामले में कार्रवाई करते हुए तकनीकी सूचना और CCTV फुटेज के आधार पर क्राइम ब्रांच की टीमें नागेंद्र की तलाश में और आरोपी की धरपकड़ के लिए उसे फॉलो करती हुई उत्तराखंड पहुंची और नैनीताल से शव मिला। खाई में धक्का देकर मारने का शक जताया गया है। आरोपी पंकज को जल्द गिरफ्तार कर लिया जाएगा, क्योंकि आरोपी के कुछ अहम सुराग क्राइम ब्रांच को मिले हैं।
पैसों के लेन-देन का विवाद चल रहा था
ड्राइवर से पूछताछ में सामने आया है कि पंकज को नागेंद्र से पैसे लेने थे, लेकिन वह दे नहीं रहा था, जिसके चलते दोनों में आपसी मनमुटाव हुआ था। इसकी वजह से झगड़ा चल रहा था। पंकज रंजिश रखने लगा था। 30 मई को जब नागेंद्र सेक्टर-15 में अपने ड्राइवर बंसी से साथ किसी काम से आया था तो पंकज फायरिंग करके उसे अपने साथ ले गया था।